OpenLLM-France/wikimedia huggingface dataset:
# Jacques Tourneur

Jacques Tourneur (1904ko azaroaren 12a - 1977ko abenduaren 19a), Frantzian jaiotako zinema zuzendaria izan zen. Ameriketako Estatu Batuetan eman zituen bere bizitzako urte gehienak eta han ere sortu zuen bere filmografiako zatirik handiena. Umetan, 1913. urtearen inguruan, aitak AEBetara eraman zuen; zinema zuzendaria zen aita, Maurice Tourneur, eta gertutik hainbat lanen filmazioa ezagutu ahal izan zuen Jacques gazteak. 1925ean Frantziara itzuli ziren, eta zinemari ekin zion. Aurreneko lana 1931ko film laburra da (Tou ca ne vaut pas l'amour) eta 1934an ostera ere Hollywooden da, orain zuzuendari lanei ekiteko prest. MGMkoekin sinatu zuen eta bigarren unitatearen zuzendari jardun zuen A Tale of Two Cities filmean. Orduantxe ezagutu zuen Val Lewton ekoizlea, zeinak handik urte batzuetara RKO estudioetan lan egiteko deitu zuen. 1942an Tourneurrek Cat People zuzendu zuen, beharbada bere lanetan arrakasta handien lortu zuena.

## Filmografia

Zuzendari-lanak :
| Film luzeak |||
| Urtea | Izenbura |
| 1931 | Tout ça ne vaut pas l'amour |
| 1933 | Toto |
| 1933 | Pour être aimé |
| 1934 | Les Filles de la concierge |
| 1938 | They All Come Out |
| 1939 | Nick Carter, Master Detective |
| 1940 | Phantom Raiders |
| 1941 | Doctors Don't Tell |
| 1942 | Cat People |
| 1943 | I Walked with a Zombie |
| 1943 | The Leopard Man |
| 1944 | Days of Glory |
| 1944 | Experiment Perilous |
| 1946 | Canyon Passage |
| 1947 | Out of the Past |
| 1948 | Berlin Express |
| 1949 | Easy Living |
| 1950 | Stars In My Crown |
| 1950 | The Flame and the Arrow |
| 1951 | Circle of Danger |
| 1951 | Anne of the Indies |
| 1952 | Way of a Gaucho |
| 1953 | Appointment in Honduras |
| 1955 | Stranger on Horseback |
| 1955 | Wichita |
| 1956 | Great Day in the Morning |
| 1957 | Nightfall |
| 1957 | Night of the Demon |
| 1958 | The Fearmakers |
| 1959 | Timbuktu |
| 1959 | Frontier Rangers |
| 1959 | Giant of Marathon |
| 1964 | The Comedy of Terrors |
| 1965 | War-Gods of the Deep |
| Film laburrak |||
| Urtea | Izenburua |
| 1936 | The Jonker Diamond |
| 1936 | Harnessed Rhythm |
| 1936 | Master Will Shakespear |
| 1936 | Killer Dog |
| 1937 | The Grand Bounce |
| 1937 | The Boss Didn't Say Good Morning |
| 1937 | The King Without a Crown |
| 1937 | The Rainbow Pass |
| 1937 | Romance of Radium |
| 1937 | The Man in the Barn |
| 1937 | What Do You Think? |
| 1938 | What Do You Think? (Number Three) |
| 1938 | The Ship That Died |
| 1938 | The Face Behind the Mask |
| 1938 | What Do You Think?: Tupapaoo |
| 1938 | Strange Glory |
| 1938 | Think It Over |
| 1939 | Yankee Doodle Goes to Town |
| 1942 | The Incredible Stranger |
| 1942 | The Magic Alphabet |
| 1944 | Reward Unlimited |

### Bibliografia

* Earnshaw, Tony. (2004). Beating the Devil: The Making of Night of the Demon. Tomahawk Press ISBN 0-9531926-1-x..
* Datuak: Q55393
* Multimedia: Jacques Tourneur / Q55393
# Jacques Valat

Jacques Valat (Le Puy-en-Velay, 1953ko abuztuaren 10) argazkilari frantziarra da. Bere lanetan batzutan Pirineoek eta bi aldetako herrien ohiturek protagonismo berezia izan dute.

## Biografia

1979 eta 1980an, Yves Brayerek horrela eskatuta, bere argazkiak Parisko Salon d'automnen (Grand Palais) zintzilikatu zituen. Garai berean Parisko Nesle eta Zoé Cutzarida galerietan erakusketa kolektiboetan parte hartu zuen. 1981an Parisko Top-Rapho argazki-agentzian hasi zen lanean. 1982an Parisko Mois de la Photographien parte hartu zuen eta bakarko erakusketa aurkeztu zuen. Hogei urtetan Valatek toki askotan erakutsi ditu bere argazkiak: Fnac katean (Pau, Toulouse, Berlin), Tarbesko Centre culturel du Parvis, Zaragozako Casas de las Mujeres aretoan eta beste toki askoan. Azpimarratu behar dugu Donibane Lohizunen, 2009an, Cubanos erakusketa aurkeztu zuela..

## Estiloa

Valatek estetikari baino balore etnografikoei ematen die garrantzi handiago. Bere lanen erdian gizakia dago eta munduaren aldaketen inguruko testigantzak aurkeztu nahi ditu. Bere lanetan erretratuek garrantzi handia dute.

## Publikazioak

* Pèlerins de Lourdes, Jacques Valat editorea, 1983.
* Les Chemins de Garonne, Milan Presse, 1990.
* Pyrénées paysannes, Milan Presee, 1993.
* Pour la beauté du geste : la course landaise, Loubatières argitaletxea, 1993.
* Des Palois, Office municipal de la ville de Pau, 2001.
* Béarn en personnes, Atlantica argitaletxea, 2002.
* Begnat, chasseur de thon, Gypaëte argitaletxea, 2003.
* El rostro del Pirineo, DPH argitaletxea, 2005.
* Zaragozanos, Zaragozako Udala, 2005.
* Mira tu barrio, Zaragozako Udala, 2006.
* Des Aragonais, Pirineum argitaletxea, 2010.

## Erreferentziak

* ↑ Cubanos

## Kanpo estekak

* (Frantsesez):Webgune ofiziala.
* Datuak: Q3160122
# Jacques Villon

Jacques Villon (Damville, Eure, Frantzia, 1875eko uztailaren 31 – Puteaux, 1963ko ekainaren 9a) frantses pintorea izan zen.

## Biografia

Suzanne Duchamp, Raymond Duchamp-Villon eta Marcel Duchamp artisten anaia zen. Zuzenbideko ikasketak egiteko prestatu zen, baina 1894an Parisa joan, eta pinturako ikasketak egin zituen.
Aldizkarietarako marrazkiak egin zituen 1894-1906 bitartean eta 1906an bere koadroak egiten hasi zen.
Haren lanetan kubismoaren eragina antzematen da; ordena geometrikoaren arabera konbinatu eta margotutako planoetan oinarrituak dira bere koadroak, kolore bizikoak gehienak.
Bigarren Mundu Gerraz geroztik erretratuak eta paisaiak irudikatu zituen, batez ere, eta aurrekoak baino lan errealistagoak egin zituen. Villonen lanak oso aintzat hartuak izan ziren, kubismoaren formaren analisia eta inpresionisten koloreen erabilera uztartu zituelako; bere garaiko frantses pintoreen belaunaldian eragin handia izan zuen. Koadroez gainera, grabatuak eta margolari modernoen lanen kalkografiak egin zituen, eta erakusketak antolatu zituen.
Zenbait sari irabazi zituen, 1956ko Veneziako biurtekoa, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q452254
* Multimedia: Jacques Villon / Q452254
# Jacques Tardi

Jacques Tardi (Valence, 1946ko abuztuaren 30a) frantses komikilaria da. Pilote aldizkarian egin zuen debuta 1970ean, eta Adieu Brindavoine sortu zuen (1972-1973) han. Lehen Mundu Gerrak beragan izan zuen eragina erakusten zuen komiki hartan. Gai horren inguruan egin zuen lan nagusia: C'était la guerre des tranchées (1982-1993, Lubakien gerra zen). Le Démon des glaces (1974, Izotzetako deabrua) lanean, komiki moduan adierazten ditu Jules Verneren gisako bidaiak. Adèle Blanc-Sec sailean (1976, Sud-Ouest aldizkarian sortua), berriz, XX. mende hasieran boladan izan ziren polizia-istorioak eta istorio fantastikoak eman zituen eleberri modura. 1978tik 1979ra, Ici même marraztu zuen, Jean-Claude Foresten gidoian oinarrituta. 1981ean, Brouillard au pont de Tolbiac (Lainoa Tolbiaceko zubian) lanarekin, Léo Maleten eleberrien egokitzapen-sail bat egiten hasi zen, Nestro Burma detektibea paperera eramanaz. Jacques Tardik garrantzizko lana egin zuen 70eko hamarkadan, helduentzako marrazki-zerrenden alorrean. Hainbat liburutako ilustrazioak egin ditu, batez ere, Célinerenak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q506449
* Multimedia: Jacques Tardi / Q506449
# Jacques Tati

Jacques Tati (jaiotza-izena: Jacques Tatischeff; Le Pecq, 1907ko urriaren 9a - Paris, 1982ko azaroaren 5a) frantses zinema-zuzendaria eta antzezlea izan zen. Music-hallean jardun ondoren, zinemari ekin zion (1932), film laburrak eginez. Eguneroko bizitzaren satira da Tatiren zinemaren ardatza. Behatzaile zorrotza zen, umore finez hornitua, eta hainbat giro islatzen ditu bere filmetan; hala, herri txikietako bizitza: Jour de fête (1948, Jai eguna): burgesia txikia Les Vacances de M. Hulot (1953, Hulot jaunaren oporrak), Mon oncle (1958, Nire osaba); hirietako bizitza modernoa: Playtime (1953), Trafic (1969, Trafikoa).

## Filmografia
### Zuzendaria

* 1945: Sylvie et la fantôme.
* 1947: L'école des facteurs.
* 1949: Jour de fête
* 1953: Les vacances de M. Hulot
* 1958: Mon oncle
* 1967: Playtime
* 1971: Trafic
* 1974: Parade.
* 1977: La sapponatrice.
* 1978: Forza Bastia 78

### Aktorea

* 1932: Oscar, champion de tennis
* 1934: On demande une brute
* 1935: Gai dimanche
* 1936: Soigne ton gauche
* 1945: Sylvie et le fantôme
* 1946: Le Diable au corps
* 1947: L'école des facteurs
* 1949: Jour de fête
* 1953: Les vacances de monsieur Hulot
* 1958: Mon oncle
* 1967: Cours du soir
* 1967: Playtime
* 1971: Trafic.
* 1972: Obraz uz obraz
* 1974: Parade
* 1978: Forza Bastia 78

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q51549
* Multimedia: Jacques Tati / Q51549
# Jacques Villeneuve

Jacques Joseph Charles Villeneuve (St-Jean-sur-Richelieu, Quebec, Kanada, 1971ko apirilaren 9a - ) 1 Formulako gidari profesional izandakoa da. 1997an irabazi zuen bere Munduko Txapelketa bakarra Williams taldearekin. 1 Formulako gidari izandako Gilles Villeneuven semea da. Bere osaba, Jacques Villeneuve izenekoa, IndyCarreko gidari profesionala izan zen.
1989 eta 1991 urte bitartean Italiako 3 Formulan parte hartu zuen, 1992an Japoniakoan eta 1993an Amerikako Toyota Atlantic serieetan pasa zuen. 1994an Champ Car lehiaketan urteko hasiberri izendatu zuten. 1995ean, Indianapoliseko 500 Miliak irabazi zuen.
1996an 1 Formulan parte hartu zuen Williams taldearekin. Urte horretan hasiberrien marka guztiak gainditu zituen. 4 garaipen eskuratu zituen eta 11 aldiz igo zen podiumera 78 puntu lortuz, eta gidari profesionalen txapelketan bigarren postua lortu zuen, bere taldekide Damon Hillen atzetik. 1997an Damon Hill taldez aldatu zen eta Villeneuve taldearen lehen gidari profesionala izatera pasatu zen. Munduko txapelketa irabazi zuen urte hartan, Michael Schumacherren aurretik.
Orduz geroztik ez zuen zorterik izan Villeneuvek, eta ezin izan zuen beste txapelketarik irabazi.
* Datuak: Q172843
* Multimedia: Jacques Villeneuve / Q172843
# Jacques Soustelle

Jacques Soustelle (Montpellier, 1912ko otsailaren 3a - Neuilly-sur-Seine, 1990eko abuztuaren 6a) frantziar etnologo, politikari eta akademiakidea izan zen. 1945ean eta 1958–1959 bitartean, Informazio ministroa izan zen, Kolonietako ministroa 1945-1946 bitartean, eta Aljeriako gobernadore nagusia 1955–1956 bitartean. 1958an Charles de Gaulle aginpidera itzularazteko bultzatzaileetako bat ere izan zen. Frantziako Akademiako kide egin zuten 1983an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/9/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q699510
* Multimedia: Jacques Soustelle / Q699510
# Jacques Valade

Jacques Valade (Bordele, 1930eko maiatzaren 4a - ibidem, 2023ko urriaren 3a) frantziar politikaria izan zen. Jacques Chaban-Delmasekin batera lan egin zuen, 1980 eta 1987 artean Girondako senatari hautatua izanik. 1992 eta 1998 artean Akitaniako Eskualde Kontseiluko presidentea izan zen.
* Datuak: Q3160121
* Multimedia: Jacques Valade / Q3160121
# Jose Maria Agesta

Jose Maria Agesta Mendiluze, Luzemendi (Donostia, Gipuzkoa, 1874ko urriaren 23a - ib., 1951ko otsailaren 25a) euskal idazlea eta musikagilea izan zen. Musika ikasketak egin zituen Donostian, Madrilen eta Parisen. Gero, musikagile, musikako kritikari eta hizlari gisa nabarmendu zen, eta bereziki aktiboa izan zen 1905etik 1935era bitartean.
Pianorako, bandarako, orkestrarako eta abesbatzarako obrak sortu zituen, bai eta antzezlanak eta zarzuelak ere, euskaraz. Guztien artetik, aipagarri dira Mignorette eta Calineri balsak; Pilartxo eta Suri gavotak; Itxasoa eta Mendi Tartean abesbatza lanak; eta Festara, Herodesren jauregian, Jesusen jayotza eta Mutil koxkorrak zarzuelak.

## Lanak

* Mutil koxkorrak (1915-20)
* Zein da emen? (1915-20)
* Osagai ona (1915-20)
* Festara (1915-20)
* Auxen da eguna (1915-20)
* Prixkita (1915-20)
* Itxura ta ezer ez (1915-20)
* Ni bezelakoxia (1915-20)
* Sorgiña (1915-20)
* Herodes'en jauregian (1915-20)

## Kanpo estekak

* Jose Maria Agesta Mendiluze, Literaturaren Zubitegian
* (Gaztelaniaz) Jose Maria Agesta Mendiluze, Auñamendi Eusko Entziklopedian
* Datuak: Q12260682
# Jose Maria Agirre

Jose Maria Agirre izan daiteke:
* Jose Maria Agirre Ortés de Belasko (1733-1798), aristokrata eta militarra;
* Jose Maria Agirre Egaña (Xabier Lizardi; 1896-1933), poeta;
* Jose Maria Agirre Gonzalo (1897-1988), enpresaburua;
* Jose Maria Agirre Salaberria (1919-2009), milizianoa;
* Jose Maria Agirre Eskisabel (1943-2009) ekonomialaria;
* Jose Maria Agirre Larraona (1962-1997), ertzaina.
# Jose Maria

Jose Maria gaztelar jatorriko gizon izena da, Jose eta Maria izenez osaturik. Hala ere, XX. mendeko bigarren erdialdera arte izen arrunta izan zen Hego Euskal Herrian. Izenak hipokoristiko anitz ditu: Josemari, Joshemari, Joxemari, Joxemai, Txema, Txemari. Aldi berean, josemaritar edo joshemaritarrak Donostiako Santa Maria basilikan bataiatutako gizonei deitu izan zaie Donostiako giro herrikoian, San Bizente elizako koxkeroen aldean.

## Kanpo estekak

* Datuak: Q6293164
# Jose Maria Abrego

Jose Maria Abrego Narbarte, pilota arloan Abrego II.a deituraz ezaguna (Arroitz, Nafarroa Garaia, 1912ko martxoaren 28a - ?) erremontelaria izan zen, aurrelaria. Karanbola-egilerik ospetsuenetakoa izan zen. Haren anaia Jesus izan zen inoizko erremontelaririk hoberenetako bat. Anaia Julio ere —Abrego III.a— erremonte jokalaria izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260683
# Jose Maria Agirre Eskisabel

    Artikulu hau ekonomialariari buruzkoa da; beste esanahietarako, ikus «Agirre».
Jose Maria Agirre Eskisabel, "Txato" Agirre goitizenez, (1943, Ataun, Gipuzkoa – 2009ko abuztuaren 10a, Panticosa, Huesca, Aragoi) euskal herritar ekonomialaria zen.
Friburgora joan zen unibertsitatean Ekonomia ikastera eta bertan Ramon Saizarbitoria eta Mikel Lasa idazleekin egin zuen topo. Jose Maria Agirrek Bruselan bizi zen Txillardegirekin idatzizko harremana zuen eta Txillardegik animatu zuen Belgikako Lovainako Unibertsitate Katolikoan Ekonomia ikastera. Bertan lizentziatu eta masterra egin zuen.
1981ean, Eustaten lan egiten hasi zen. 1987tik 1991ra Gipuzkoako Foru Aldundiko ekonomia diputatua izan zen. 1991 eta 1994 bitartean Eustaten lehendakaria izan zen. 1995etik 1999ra Eusko Jaurlaritzako Kultura Sailburuordea izan zen.
Horrez gain, hainbat urtez Tolosako zinegotzia izan da EAJrekin, Kutxako presidenteordea eta Gipuzko Buru Batzarreko kidea zen.
2009ko abuztuaren 10ean zendu zen Pirinioetan izandako mendi istripu baten ondorioz.

## Erreferentziak

* ↑ Joxe Mari Agirre (GAUR8)
* ↑ Jose Mari Agirre Kutxako presidenteordea izandakoa hil da Panticosan (Berria)

## Ikus, gainera

* Orain borrokarenean

## Kanpo estekak

* Datuak: Q12260685
# Jonchereyko gudua

Jonchereyko gudua Lehen Mundu Gerrako Mendebaldeko Frontean emandako lehen ekintza militarra izan zen. Belforteko barrutian eman zen, garaiko Frantzia-Alemania mugan. Borroka gerra "ofizialki" deklaratu baino egun bat lehenago eman zen, 1914ko abuztuaren 2an.

## Borroka

1914ko abuztuaren 2ko goizeko 6:00ak aldera Albert Mayer lotinant alemaniarrak, bere zalditeriako patruila txikiarekin batera, Frantziako muga legez kanpo zeharkatu zuen. Patruilak ez zuen erresistentziarik aurkitu, frantsesek mugatik 10 km-ra mugitu baitzituzten beren tropak borrokak sahiesteko helburuarekin. Goizeko 9: 50etan, Mayerrek zentinela frantses bati sableaz eraso zion (baina ez zuen zauririk egin), Jonchereyko sarreran begirale lanak egiten ari zelarik. Herrian, Jules-André Peugeot kaboa, beste lau soldaduekin batera Joncherey-n akantonatuta zeuden, Louis Ducourt izeneko baten etxean. Gosaria jaten ari ziren bitartean Ducourten alaba, Adrienne, korrika iritsi zen, ohiuka: "Prusiarrak! Badatoz prusiarrak!"
Goizeko 10:00ak aldera Peugeot eta bere taldeak alemaniarrak atxilotzera abiatu ziren. Elkarrekin topatu zirenean Mayerrek Peugeoten aurka hiru tiro egin zituen. Hiruretako batek Peugeoten sorbalda jo zuen, eta erortzen ari zela Peugeotek tiroka hasi zen baita. Peugeoten patruilakoek pistolekin tiroka hasi ziren, eta Mayer bi tiroz hil zuten; lehena besoan eta bigarrena buruan. Jules-André Peugeot 10:37etan Ducourten etxean hil zen. Beste hiru alemaniar zauritu izan ziren; batek inguruko basoetara ihes egin zuen, non denbora batez ezkutatu zen frantziarrek atxilotu baino lehen, beste batek guztiz desagertu zen. Beste bik ihes egitea lortu zuten.

## Erreferentziak

* ↑ «SilverMedals.net | » Jules André Peugeot — Second Person Killed in WWI» silvermedals.net (Noiz kontsultatua: 2024-04-13).
* 1 2 (Ingelesez) Jordan, Daniel. (1916). «First to Fall for France» The New York Times (New York) 65 ISSN 0362-4331..
* ↑ Émile, Hébrard; Frank-Puaux, M. (25 February 1916). Hébrard, Émile; Hébrard Jr., Émile-Adrien; Mills, Louis (eds.). "Au jour le jour: Le premier soldat français tué à l'ennemi en 1914". Le Temps (in French). Vol. 55, no. 19956. Paris, France. p. 3.
* 1 2 «The First to Fall: Peugeot and Mayer, 2 August 1914» web.archive.org 2015-11-18 (Noiz kontsultatua: 2024-04-13).

## Kanpo estekak

* Datuak: Q15076387
# Jonava

Jonava (yiddishez: יאָנאווא; polonieraz: Janów; alemanez: Janau) Lituaniako bederatzigarren hiririk handiena da, 30.000 biztanle ingururekin. Kaunas konderrian dago, Lituaniaren erdialdean, Kaunas hiritik 30 milometrora ipar-ekialdean. Achema enpresa, Baltikoko ongarri enpresarik handiena, bertan dago. Bigarren Mundu Gerrara arte juduen populazio handia zuen, 1941ean biztanleen %80 inguru juduak baitziren.

## Kanpo estekak

* Datuak: Q743218
* Multimedia: Jonava / Q743218
# Joncreuil

Joncreuil Frantziako udalerria da Aube departamenduan dagoena, Ekialde Handia eskualdean. 2013an 87 biztanle zituen.

## Demografia
### Biztanleria

2007an Joncreuil udalerrian erroldatutako biztanleak 98 ziren. Familiak 50 ziren, horien artean 18 pertsona bakarrekoak ziren (9 bakarrik bizi ziren gizonak eta 9 bakarrik bizi ziren emakumeak), 23 seme-alabarik gabeko familiak ziren eta 9 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 61 etxebizitza zeuden, 48 familiaren etxebizitza nagusia ziren, 4 bigarren erresidentzia ziren eta 8 hutsik zeuden. Etxebizitza guzti hauek 61etxeak ziren. 48 etxebizitza nagusietatik 37 bere jabearen bizilekua ziren, 10 alokairuan okupaturik zeuden eta 1 doan lagata zegoen; 1ek bi gela zituen, 6 etxek hiru zituzten, 7 etxek lau zituzten eta 35 etxek bost zituzten. 36 etxek euren parking plaza propioa zuten azpian. 21 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Joncreuil udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 4 |
| 4 | 65-69 | 4 |
| 8 | 60-64 | 0 |
| 0 | 55-59 | 4 |
| 0 | 50-54 | 0 |
| 4 | 45-49 | 0 |
| 0 | 40-44 | 0 |
| 0 | 35-39 | 0 |
| 8 | 30-34 | 8 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 54 ziren, horien artean 40 aktiboak ziren eta 14 inaktiboak ziren. 40 pertsona aktiboetatik 36 lanean zeuden (23 gizon eta 13 emakume) eta 4 langabezian zeuden (2 gizon eta 2 emakume). 14 pertsona inaktiboetatik 8 erretiraturik zeuden, 1 ikasten zegoen eta 5 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Joncreuil udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1374657
* Multimedia: Joncreuil / Q1374657
# K.a. 290eko hamarkada

Kristo aurretiko 290ko hamarkadak K.a. 299etik K.a. 290. urtera bitarteko iraupena du, biak barne.
| Hamarkadak: | K.a. 300koa - K.a. 290koa - K.a. 280koa |
| Urteak: | K.a. 299 K.a. 298 K.a. 297 K.a. 296 K.a. 295 K.a. 294 K.a. 293 K.a. 292 K.a. 291 K.a. 290 |

## Kanpo estekak

* Datuak: Q45686
* Multimedia: 290s BC / Q45686
# K.a. 292

K.a. III. mendearen taula (K.a. IV. mende | K.a. III. mende | K.a. II. mende)
K.a. 310ko hamarkada | K.a. 300ko hamarkada | K.a. 290ko hamarkada | K.a. 280ko hamarkada | K.a. 270ko hamarkada
K.a. 297 | K.a. 296 | K.a. 295 | K.a. 294 | K.a. 293 | K.a. 292 | K.a. 291 | K.a. 290 | K.a. 289 | K.a. 288 | K.a. 287

### Heriotzak
## Kanpo estekak

* Datuak: Q80183
# K.a. 287

K.a. III. mendearen taula (K.a. IV. mende | K.a. III. mende | K.a. II. mende)
K.a. 300ko hamarkada | K.a. 290ko hamarkada | K.a. 280ko hamarkada | K.a. 270ko hamarkada | K.a. 260ko hamarkada
K.a. 292 | K.a. 291 | K.a. 290 | K.a. 289 | K.a. 288 | K.a. 287 | K.a. 286 | K.a. 285 | K.a. 284 | K.a. 283 | K.a. 282

### Jaiotzak

* Arkimedes, matematikari, fisikari eta ingeniari greziarra (h. K.a. 212).

### Heriotzak
## Kanpo estekak

* Datuak: Q47339
* Multimedia: 287 BC / Q47339
# K.a. 289

K.a. III. mendearen taula (K.a. IV. mende | K.a. III. mende | K.a. II. mende)
K.a. 300ko hamarkada | K.a. 290ko hamarkada | K.a. 280ko hamarkada | K.a. 270ko hamarkada | K.a. 260ko hamarkada
K.a. 294 | K.a. 293 | K.a. 292 | K.a. 291 | K.a. 290 | K.a. 289 | K.a. 288 | K.a. 287 | K.a. 286 | K.a. 285 | K.a. 284

### Heriotzak
## Kanpo estekak

* Datuak: Q81315
* Multimedia: 289 BC / Q81315
# K.a. 29

K.a. I. mendearen taula (K.a. II. mende | K.a. I. mende | I. mende)
K.a. 40ko hamarkada | K.a. 30ko hamarkada | K.a. 20ko hamarkada | K.a. 10ko hamarkada | K.a. 0ko hamarkada
K.a. 34 | K.a. 33 | K.a. 32 | K.a. 31 | K.a. 30 | K.a. 29 | K.a. 28 | K.a. 27 | K.a. 26 | K.a. 25 | K.a. 24

### Heriotzak
## Kanpo estekak

* Datuak: Q40835
* Multimedia: 29 BC / Q40835
# K.a. 290

K.a. III. mendearen taula (K.a. IV. mende | K.a. III. mende | K.a. II. mende)
K.a. 310ko hamarkada | K.a. 300ko hamarkada | K.a. 290ko hamarkada | K.a. 280ko hamarkada | K.a. 270ko hamarkada
K.a. 295 | K.a. 294 | K.a. 293 | K.a. 292 | K.a. 291 | K.a. 290 | K.a. 289 | K.a. 288 | K.a. 287 | K.a. 286 | K.a. 285

### Heriotzak
## Kanpo estekak

* Datuak: Q79947
# K.a. 291

K.a. III. mendearen taula (K.a. IV. mende | K.a. III. mende | K.a. II. mende)
K.a. 310ko hamarkada | K.a. 300ko hamarkada | K.a. 290ko hamarkada | K.a. 280ko hamarkada | K.a. 270ko hamarkada
K.a. 296 | K.a. 295 | K.a. 294 | K.a. 293 | K.a. 292 | K.a. 291 | K.a. 290 | K.a. 289 | K.a. 288 | K.a. 287 | K.a. 286

### Heriotzak
## Kanpo estekak

* Datuak: Q80161